|  |  |
| --- | --- |
|  | ΤΕΧΝΟΛΟΓΙΚΟ ΕΚΠΑΙΔΕΥΤΙΚΟ ΙΔΡΥΜΑ (Τ.Ε.Ι.) ΑΘΗΝΑΣΣΧΟΛΗ ΕΠΑΓΓΕΛΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣΤΜΗΜΑ ΜΑΙΕΥΤΙΚΗΣΠΜΣ «Προηγμένη και Τεκμηριωμένη Μαιευτική Φροντίδα» Αγ. Σπυρίδωνος, 12243 Αιγάλεω, ΑθήναΤηλ. 210-5387481, 2105387454email: msc\_midwi@teiath.gr  |

**Αθήνα 30-6-2016**

**ΠΡΟΚΗΡΥΞΗ ΘΕΣΕΩΝ ΜΕΤΑΠΤΥΧΙΑΚΩΝ ΦΟΙΤΗΤΩΝ**

Το Τμήμα Μαιευτικής του ΤΕΙ Αθηνών, στο πλαίσιο της λειτουργίας του Προγράμματος Μεταπτυχιακών Σπουδών για το ακαδημαϊκό έτος 2016-17 με γνωστικό αντικείμενο: «**Προηγμένη και Τεκμηριωμένη Μαιευτική Φροντίδα**», καλεί τους ενδιαφερομένους να καταθέσουν αίτηση για:

* Δεκαπέντε (15) θέσεις μεταπτυχιακών φοιτητών για την Κατεύθυνση «Κοινοτική Μαιευτική Φροντίδα».
* Δεκαπέντε (15) θέσεις μεταπτυχιακών φοιτητών για την Κατεύθυνση «Τεχνολογία στη Μαιευτική».

**Αντικείμενο**

Το Τμήμα Μαιευτικής της Σχολής Επαγγελμάτων Υγείας & Πρόνοιας του ΤΕΙ Αθήνας οργανώνει και λειτουργεί Πρόγραμμα Μεταπτυχιακών Σπουδών (Π.Μ.Σ.) που οδηγεί στην λήψη Μεταπτυχιακού Διπλώματος Ειδίκευσης (Μ.Δ.Ε.) οι κάτοχοι του οποίου θα διαθέτουν τις σύγχρονες κατάλληλες και υψηλού επιπέδου γενικές και ειδικές επιστημονικές γνώσεις και δεξιότητες.

**Χρονική διάρκεια**

Η χρονική διάρκεια για την απονομή του Μεταπτυχιακού Διπλώματος Ειδίκευσης ορίζεται σε τρία (3) ακαδημαϊκά εξάμηνα. Το πρώτο και το δεύτερο εξάμηνο περιλαμβάνουν διδασκαλία (διαλέξεις, ασκήσεις-πράξεις, εργαστηριακές ασκήσεις και εξετάσεις). Το τρίτο εξάμηνο περιλαμβάνει την εκπόνηση της Διπλωματικής Εργασίας και εργαστηρίου.

**Υποψήφιοι**

Στο Πρόγραμμα Μεταπτυχιακών Σπουδών «Προηγμένη και Τεκμηριωμένη Μαιευτική Φροντίδα» γίνονται δεκτοί απόφοιτοι των Τμημάτων Ιατρικής και Μαιευτικής της ημεδαπής ή ομοταγών αναγνωρισμένων Ιδρυμάτων της αλλοδαπής.

Δικαιολογητικά συμμετοχής μπορούν να υποβάλλουν και οι τελειόφοιτοι υπό την προϋπόθεση ότι με την έναρξη του πρώτου εξαμήνου των μαθημάτων θα έχουν προσκομίσει πιστοποιητικό αποφοίτησης ή αντίγραφο πτυχίου. Οι αλλοδαποί υποψήφιοι που υποβάλλουν αίτηση υποψηφιότητας για την παρακολούθηση του Π.Μ.Σ. στην ελληνική γλώσσα οφείλουν να γνωρίζουν επαρκώς την ελληνική (κάτοχοι πιστοποιητικού Β2 επιπέδου σύμφωνα με την Υπουργική Απόφαση Φ152/Β6/1504/30-5-2001 (659 Β΄) όπως ισχύει.

Ο αριθμός των εισακτέων ανέρχεται κατ’ ανώτατο όριο σε τριάντα (30) συνολικά και στις δύο κατευθύνσεις.

**Διαδικασία επιλογής**

Οι ενδιαφερόμενοι γίνονται δεκτοί, μετά από συνεκτίμηση των τυπικών και ουσιαστικών προσόντων με βάση σταθμισμένα κριτήρια αξιολόγησης. Η διαδικασία επιλογής περιλαμβάνει δύο στάδια: Στο πρώτο αξιολογούνται οι αιτήσεις σύμφωνα με τα στοιχεία που εμπεριέχονται στον φάκελο υποψηφιότητας (προηγούμενες σπουδές, επιστημονική ή/και επαγγελματική δραστηριότητα κ.ά.). Κατά το δεύτερο στάδιο της διαδικασίας οι υποψήφιοι καλούνται σε συνέντευξη όπου αξιολογείται η προσωπικότητα και το ενδιαφέρον του υποψηφίου για το συγκεκριμένο Π.Μ.Σ., η επιστημονική του συγκρότηση, το τυχόν προγενέστερο ερευνητικό και επαγγελματικό του έργο και η κριτική του ικανότητα. Αναλυτικότερα, τα κριτήρια επιλογής έχουν ως εξής:

|  |  |  |
| --- | --- | --- |
| **ΚΩΔΙΚΟΣ**  | **ΠΕΡΙΓΡΑΦΗ** | **ΒΑΡΥΤΗΤΑ** |
| Κ1  | Γενικός βαθμός πτυχίου  | 30% |
| Κ2  | Τυχόν συγγραφική ή/και ερευνητική δραστηριότητα του υποψηφίου  | 15% |
| Κ3  | Επαγγελματική εμπειρία του υποψηφίου ή τεκμηριωμένη ενασχόλησή του με τα αντικείμενα του προγράμματος  | 15% |
| Κ4  | Συνέντευξη  | 40% |

Σε κάθε ένα από τα παραπάνω κριτήρια (Κ1-Κ4) ο υποψήφιος βαθμολογείται στην κλίμακα 0-10. Ο γενικός τύπος υπολογισμού της τελικής βαθμολογίας (Β) του κάθε υποψηφίου βάσει των ανωτέρω κριτηρίων και της αντίστοιχης βαρύτητάς τους έχει ως εξής: Β = Κ1 Χ 0,3 + Κ2 Χ 0,15 + Κ3 Χ 0,15 + Κ4 Χ 0,4

**Δίδακτρα**

Τα δίδακτρα ανέρχονται σε 3.400 ευρώ τα οποία καταβάλλονται σε τρεις (3) δόσεις: α. η πρώτη δόση των διδάκτρων (1200 ευρώ) καταβάλλεται με την εγγραφή στο Π.Μ.Σ., β. η δεύτερη δόση των διδάκτρων (1200 ευρώ) στο τέλος του πρώτου εξαμήνου από της εγγραφής και η τρίτη δόση (1000 ευρώ) στο τέλος του δεύτερου εξαμήνου από της εγγραφής.

**Διεξαγωγή μαθημάτων**

Τα μαθήματα θα διεξάγονται στις εγκαταστάσεις του ΤΕΙ Αθήνας σε τρεις ημέρες την εβδομάδα σε απογευματινό-βραδινό ωράριο (όταν πρόκειται για καθημερινές) και σε πρωινό ωράριο (όταν πρόκειται για ημέρες του Σαββατοκύριακου).

**Δικαιολογητικά – Υποβολή Αιτήσεων**

Οι ενδιαφερόμενοι καλούνται να υποβάλλουν φάκελο υποψηφιότητας από την **Παρασκευή 1 Ιουλίου έως και την Παρασκευή 15 Ιουλίου 2016 και από την Πέμπτη 1 Σεπτεμβρίου έως και την Παρασκευή 9 Σεπτεμβρίου 2016**. Τα δικαιολογητικά που πρέπει να υποβάλουν οι υποψήφιοι είναι τα εξής:

* Αίτηση συμμετοχής στο Π.Μ.Σ.
* Επικυρωμένο αντίγραφο πτυχίου ή πτυχίων Πανεπιστημίων ή Τ.Ε.Ι. της ημεδαπής ή αντιστοίχων τμημάτων ομοταγών ιδρυμάτων της αλλοδαπής. Εάν ο τίτλος σπουδών έχει αποκτηθεί στην αλλοδαπή απαιτείται πιστοποιητικό αναγνώρισης από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.).
* Πιστοποιητικό σπουδών με αναλυτική βαθμολογία προπτυχιακών μαθημάτων στο οποίο αναγράφεται και ο βαθμός του πτυχίου.
* Βιογραφικό σημείωμα στο οποίο αναφέρονται αναλυτικά οι σπουδές, η διδακτική ή/και επαγγελματική εμπειρία, η επιστημονική και κοινωνική δραστηριότητα του υποψηφίου.
* Πιστοποιητικό καλής γνώσης της Αγγλικής γλώσσας (η γνώση άλλης ευρωπαϊκής γλώσσας συνεκτιμάται, εφόσον υπάρχει).
* Ανάτυπα δημοσιεύσεων σε επιστημονικά περιοδικά, αντίγραφα συγγραφικού έργου κ.λπ., εφόσον υπάρχουν.
* Πιστοποιητικό χρήσης Ηλεκτρονικών Υπολογιστών.
* Κάθε άλλο έργο ή δραστηριότητα που μπορεί να ενισχύσει την επιλογή του υποψηφίου.
* Φωτοτυπία της Αστυνομικής Ταυτότητας.

Ο φάκελος υποψηφιότητας υποβάλλεται ή αποστέλλεται ταχυδρομικά με συστημένη επιστολή στη Γραμματεία του Τμήματος Μαιευτικής στη διεύθυνση:

**Τ.Ε.Ι. Αθήνας**

**Σχολή Επαγγελμάτων Υγείας & Πρόνοιας**

**Γραμματεία Μαιευτικής**

**Για το Π.Μ.Σ «Προηγμένη και Τεκμηριωμένη Μαιευτική Φροντίδα»**

Μητροδώρου 24, Αθήνα, 10441

**Πληροφορίες**

α) ΦΕΚ ίδρυσης του Π.Μ.Σ. β) Ο εσωτερικός κανονισμός λειτουργίας. Τα βασικά στοιχεία του εσωτερικού κανονισμού λειτουργίας που αφορούν τους μεταπτυχιακούς φοιτητές αναφέρονται στον ειδικό ενημερωτικό αναρτημένο οδηγό. Οι ενδιαφερόμενοι μπορούν να απευθύνονται προς πληρέστερη ενημέρωσή τους στην ηλεκτρονική ιστοσελίδα του Π.Μ.Σ. http://www.teiath.gr/seyp/new\_midwifery/articles.php?mid=5292&lang=el και στη Γραμματεία Τμήματος Μαιευτικής.

Πληροφορίες: email: msc\_midwi@teiath.gr

 τηλ. 210-5385570, 210-5387481, 210-5387454

Στο παράρτημα της παρούσας προκήρυξης επισυνάπτεται η Αίτηση εισαγωγής στο ΠΜΣ.

Ο ΠΡΟΕΔΡΟΣ ΤΟΥ ΤΕΙ ΑΘΗΝΑΣ Η ΔΙΕΥΘΥΝΤΡΙΑ ΤΟΥ ΠΜΣ

ΜΙΧΑΗΛ ΜΠΡΑΤΑΚΟΣ ΑΙΚΑΤΕΡΙΝΗ ΛΥΚΕΡΙΔΟΥ-ΑΒΡΑΜΙΩΤΗ

 ΚΑΘΗΓΗΤΗΣ ΚΑΘΗΓΗΤΡΙΑ

**ΠΑΡΑΡΤΗΜΑ**

**Α Ι Τ Η Σ Η**

Ημερομηνία υποβολής αίτησης … - … - 20 …

Παρακαλώ δεχτείτε την αίτησή μου για εγγραφή στο Π.Μ.Σ. «Προηγμένη και Τεκμηριωμένη Μαιευτική Φροντίδα με δύο κατευθύνσεις: Κοινοτική Μαιευτική Φροντίδα και Τεχνολογία στην Μαιευτική».

Επιθυμώ να ακολουθήσω την κατεύθυνση (1: 1η προτεραιότητα και 2: 2η προτεραιότητα):

* Κοινοτική Μαιευτική Φροντίδα
* Τεχνολογία στην Μαιευτική

1. Στοιχεία Υποψηφίου/ας

1.1. Επώνυμο …...................................................................

1.2. Όνομα …...................................................................... Όνομα Πατέρα ή Μητέρας …......................................

1.3. Ημερομηνία και τόπος γέννησης .....................................................

1.4. Διεύθυνση επικοινωνίας …........................................................................

1.5. Τηλέφωνο: σταθερό….............................................. κινητό ... .............................................

1.6. E-mail: .....................................................................

1.7. Χώρος εργασίας:…………………………………………………..

1.8. Διάρκεια προϋπηρεσίας:………………………………………….

2.. Προπτυχιακές σπουδές

2.1. Ίδρυμα ………………………………………………………………. Έτος Αποφοίτησης ………………………………….

2.2. Τμήμα ...................................................................

2.3. Βαθμός πτυχίου ………………………………………………….

3.. Μεταπτυχιακές σπουδές

3.1. Ίδρυμα ................................................................. Έτος Αποφοίτησης … ……………………………….

3. 2. Τμήμα .................................................................

3.3. Βαθμός πτυχίου...................................................

Συνημμένα υποβάλλω:

1. Επικυρωμένο αντίγραφο πτυχίου ή διπλώματος
2. Αναλυτική βαθμολογία
3. Κείμενο Προθέσεων Φοίτησης
4. Βιογραφικό σημείωμα
5. Αποδεικτικό καλής γνώσης ξένης γλώσσας
6. Αποδεικτικό χρήσης Η/Y

Ο/Η αιτών/ούσα